
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 725 

29 Απριλίου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθιέρωση υπερωριακής κ,λπ. εργασίας για την εξυ¬ 
πηρέτηση του Προγράμματος Δασοπροστασίας 

2015 και κατανομή πιστώσεων. 1 

Καθιέρωση υπερωριακής κ,λπ. εργασίας για την εξυπη¬ 
ρέτηση του Συντονιστικού Κέντρου Δασοπροστα¬ 
σίας της Γενικής Δ/νσης Ανάπτυξης και Προστασί¬ 
ας Δασών και Αγροπεριβάλλοντος (ΣΚΔ -1591) και 
του Ενιαίου Συντονιστικού Κέντρου Επιχειρήσεων 


(Ε.Σ.Κ.Ε.). 2 

Τροποποίηση - Κωδικοποίηση του Καταστατικού 

Σκοπού της ΔΗΚΕΠ του Δήμου Πύργου. 3 

Καθιέρωση ωραρίου λειτουργίας του Τεχνικού Εξο¬ 
πλισμού της Διεύθυνσης Τεχνικών'Εργων της Π.Ε. 
Λευκάδας σε 24ωρη βάση, κατά τις εργάσιμες, 
Κυριακές και εξαιρέσιμες ημέρες του έτους. 4 


ΑΠΟΦΑΣΕΙ Σ 

Αριθμ. 123850/2046 (1) 


Καθιέρωση υπερωριακής κ.λπ. εργασίας για την εξυπη¬ 
ρέτηση του Προγράμματος Δασοπροστασίας 2015 
και κατανομή πιστώσεων. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του Π.δ. 63/2005 (ΦΕΚ Α' 
98), όπως ισχύει. 

2. Το Π.δ. 24/2015 (Α' 20) «Σύσταση και μετονομασία 
υπουργείων, μεταφορά της Γ ενικής Γ ραμματείας Κοινω¬ 
νικών Ασφαλίσεων» σε συνδυασμό με το Π.δ. 189/2009 
(Α' 221) «Καθορισμός και ανακατανομή των αρμοδιοτή¬ 
των των Υπουργείων», όπως αυτό τροποποιήθηκε και 
ισχύει. 

3. Τις διατάξεις του Π.δ. 25/2015 (Α' 21) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 


4. Την υπ’ αριθμ. Υ5/27.01.2015 (Β' 204) απόφαση του 
Πρωθυπουργού «Σύσταση θέσεων Αναπληρωτών Υπουρ¬ 
γών και Υφυπουργών». 

5. Την υπ’ αριθμ. Υ112/03.03.2015 (Β' 311) απόφαση του 
Πρωθυπουργού «Καθορισμός αρμοδιοτήτων του Ανα¬ 
πληρωτή Υπουργού Παραγωγικής Ανασυγκρότησης, 
Περιβάλλοντος και Ενέργειας Ιωάννη Τσιρώνη». 

6. Τις διατάξεις του άρθρου 20 του Ν. 4024/2011 (Α' 226) 
«Συνταξιοδοτικές ρυθμίσεις, ενιαίο μισθολόγιο - βαθμο¬ 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012 - 2015», όπως τροποποιήθηκε και ισχύει. 

7. Τις διατάξεις του άρθρου 16 του Ν. 3205/2003 
(Α' 297) «Μισθολογικές ρυθμίσεις λειτουργών και υπαλ¬ 
λήλων του δημοσίου, Ν.Π.Δ.Δ. και Ο.Τ.Α., μονίμων στε¬ 
λεχών των Ενόπλων Δυνάμεων και αντίστοιχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις», όπως τροπο¬ 
ποιήθηκε και ισχύει. 

8. Τις διατάξεις του άρθρου 280 του Ν. 3852/2010 (Α' 87) 
«Νέα Αρχιτεκτονική της αυτοδιοίκησης και αποκεντρω¬ 
μένης Διοίκησης - Πρόγραμμα Καλλικράτης», όπως τρο¬ 
ποποιήθηκε και ισχύει. 

9. Τις διατάξεις του Ν. 998/1979, (Α' 289) «Περί προστα¬ 
σίας των δασών και των δασικών εν γένει εκτάσεων της 
Χώρας», όπως τροποποιήθηκαν και ισχύουν, σε συνδυα¬ 
σμό με τις διατάξεις του Π.δ. 575/1980 «Περί κηρύξεως 
ιδιαιτέρως ευαίσθητων εις πυρκαγιάς περιοχών δασών 
και δασικών εκτάσεων ως επικινδύνων». 

10. Τις διατάξεις του Ν. 1845/1989 (Α' 102) «Ανάπτυξη και 
αξιοποίηση της αγροτικής έρευνας και τεχνολογίας - Δα¬ 
σοπροστασία και άλλες διατάξεις», όπως τροποποιή¬ 
θηκε και ισχύει. 

11. Τις διατάξεις του Ν. 3938/2011 (Α' 61), άρθρο 21 
«Ενσωμάτωση της Ελληνικής Αγροφυλακής στη Δασική 
Υπηρεσία». 

12. Τις διατάξεις του άρθρου 41 του Ν. 3979/2011 (Α' 138) 
«Για την ηλεκτρονική διακυβέρνηση και λοιπές διατάξεις». 

13. Την υπ’ αριθμ. πρ. οικ. 2/78400/0022/14.11.2011 εγκύ¬ 
κλιο του Υπουργείου Οικονομικών «Παροχή οδηγιών 
για την εφαρμογή των διατάξεων του Δεύτερου Κεφα¬ 
λαίου του Ν. 4024/2011 (ΦΕΚ Α' 226) «Συνταξιοδοτικές 
ρυθμίσεις, ενιαίο μισθολόγιο - βαθμολόγιο, εργασιακή 
εφεδρεία και άλλες διατάξεις εφαρμογής του μεσοπρό¬ 
θεσμου πλαισίου δημοσιονομικής στρατηγικής». 

14. Τη διάταξη της παραγράφου 3, στοιχείο δ του άρ¬ 
θρου 1 της με αρ. πρωτ. ΔΙΑΔΠ/Γ2γ/οικ/1692/27.06.2006 
(Β' 769) απόφασης του Υπουργού Διοικητικής Μεταρ¬ 
ρύθμισης και Ηλεκτρονικής Διακυβέρνησης «Καθιέρω¬ 
ση ωρών προσέλευσης και αποχώρησης των υπαλ¬ 
λήλων των δημοσίων υπηρεσιών και των Ν.Π.Δ.Δ.», 
όπως η ως άνω διάταξη προστέθηκε με την αρ. ΔΙ- 
ΑΔΠ/Φ.Β.10/1492/11.02.2013 (Β' 388) τροποποιητική υπουρ¬ 
γική απόφαση. 

15. Το υπ’ αριθμ. 2/88864/0022/18-1-2013 έγγραφο του 
Γ.Λ.Κ. το οποίο εκδόθηκε σε απάντηση του υπ’ αριθμ. 
178589/4847/6-12-2012 δικού μας εγγράφου. 

16. Τα Π.δ. 135/2010 (Α' 228), 136/2010 (Α' 229), 138/2010 
(Α' 231), 139/2010 (Α' 232), 141/2010 (Α' 234), 142/2010 (Α' 235), 
143/2010 (Α' 236) περί «Οργανισμών Αποκεντρωμένων 
Διοικήσεων», όπως τροποποιήθηκαν και ισχύουν. 

17. Το γεγονός ότι από την απόφαση αυτή προκαλείται 
δαπάνη ύψους 4.518.890 €, η οποία θα βαρύνει τις πιστώ¬ 
σεις του Τακτικού Προϋπολογισμού Υπ. Παραγωγικής 
Ανασυγκρότησης, Περιβάλλοντος και Ενέργειας, έτους 
2015, Ε.Φ. 31/130, ΚΑΕ 5242 «Δαπάνες Δασοπροστασίας- 
υπό κατανομή» οι οποίες θα μεταφερθούν αντίστοιχα 
στους προϋπολογισμό εξόδων των αποκεντρωμένων 
διοικήσεων. 

18. Το γεγονός ότι το ανωτέρω κόστος υλοποίησης 
των μέτρων αυτών είναι πολλάκις μικρότερο της βλά¬ 
βης που προκαλείται στα Δασικά Οικοσυστήματα της 
χώρας μας και στην Εθνική Οικονομία, αποφασίζουμε: 

1. Καθιερώνουμε την υπερωριακή εργασία κατά τις 
απογευματινές ώρες των εργασίμων ημερών, τις Κυ¬ 
ριακές και εξαιρέσιμες ημέρες και τις νυχτερινές ώρες, 
πέραν των ορίων της υποχρεωτικής απασχόλησης, 
για τη λειτουργία των Δασικών Υπηρεσιών των Απο¬ 
κεντρωμένων Διοικήσεων τις μη εργάσιμες ώρες και 
ημέρες σύμφωνα με το πρόγραμμα δασοπροστασίας 
που εκπονήθηκε από το Υπουργείο Παραγωγικής Ανα¬ 
συγκρότησης, Περιβάλλοντος και Ενέργειας και υλοποι¬ 
είται από τις Δασικές Υπηρεσίες των Αποκεντρωμένων 
Διοικήσεων της χώρας. Η εργασία προς συμπλήρωση 
της εβδομαδιαίας υποχρεωτικής (Κυριακές και εξαιρέ¬ 
σιμες σύμφωνα με τις κείμενες διατάξεις), θα παρέχεται 
από τους κλάδους του υπηρετούντος προσωπικού στις 
Δασικές Υπηρεσίες που αναφέρονται στις εκάστοτε 
ισχύουσες σχετικές αποφάσεις των Γενικών Γραμματέ- 
ων των Αποκεντρωμένων Διοικήσεων της χώρας περί 
«Καθορισμού ωραρίου εργασίας κλάδων μονίμου και 
με ΣΕΙΔ προσωπικού των Δασικών Υπηρεσιών κατά τις 
απογευματινές ώρες των εργασίμων ημερών, τις νυχτε¬ 
ρινές ώρες, καθώς και τα Σάββατα, τις Κυριακές και τις 
εξαιρέσιμες ημέρες». 

2. Η διάρκεια του προγράμματος ορίζεται για το χρο¬ 
νικό διάστημα από 01.05.2015 έως 31.12.2015. 

3. Για τους υπαλλήλους των Δασικών Υπηρεσιών που 
θα απασχοληθούν, τόσο με την παροχή εργασίας προς 
συμπλήρωση της εβδομαδιαίας υποχρεωτικής όσο και 
υπερωριακά, για την εξυπηρέτηση του προγράμματος 
δασοπροστασίας σε 24ωρη βάση, από 01.05.2015 μέχρι 
και 31.12.2015, σκοπός είναι να προστατευθούν αποτελε¬ 
σματικά τα δάση, οι δασικές εκτάσεις και η πανίδα τους 
από τους πάσης φύσεως κινδύνους που τα απειλούν 
και ειδικά από πυρκαγιές, καταπατήσεις, εκχερσώσεις, 
παράνομη Θήρα, όπως επίσης ο έλεγχος διενέργειας 
παράνομων υλοτομιών και διακίνησης δασικών προϊό¬ 


ντων αλλά και η επίτευξη της αστυνόμευσης του αγρο¬ 
τικού περιβάλλοντος με την τήρηση και εφαρμογή των 
Δασικών και Αγρονομικών Αστυνομικών διατάξεων, η 
εκτέλεση αναδασωτικών κ.λπ. εργασιών καθώς και η 
συγκρότηση συνεργείων, περιπόλων και τη στελέχωση 
επιτελικών οργάνων. Τα παραπάνω προβλέπονται στις 
διατάξεις των άρθρων 36, 37 και 38 του Ν. 1845/1989, 
του Ν. 998/1979, του Ν. 2612/1998 και των άρθρων 1 και 
3 του Π.δ. 242/1993 (ΦΕΚ Α' 107). Ορίζουμε για το ανω¬ 
τέρω χρονικό διάστημα τις ώρες α) της υπερωριακής 
απασχόλησης σε 214.740 ώρες, από τις οποίες, 152.840 
ώρες για απογευματινή υπερωριακή εργασία και 61.900 
ώρες για υπερωριακή εργασία κατά τις Κυριακές και 
Εξαιρέσιμες ημέρες και β) της εργασίας προς συμπλή¬ 
ρωση της εβδομαδιαίας υποχρεωτικής σε 144.200 ώρες. 

4. Η δαπάνη από την διάθεση συνολικά των ανωτέ¬ 
ρω ωρών υπερωριακής απασχόλησης θα βαρύνει τις 
πιστώσεις του Τακτικού προϋπολογισμού εξόδων του 
Ε.Φ 31/130, ως ακολούθως: 

Προβλέπεται σύνολο ωρών εργασίας μέχρι 359.030 
ώρες με αντίστοιχο κόστος 2.060.390 €, από τις οποίες 
152.840 ώρες υπερωριακής απογευματινής εργασίας σε 
βάρος του Κ.Α.Ε 0511 με δαπάνη μέχρι ποσού 1.069.880 € 
και 206.100 ώρες εργασίας τις Κυριακές και εξαιρέσιμες 
ημέρες (που αντιστοιχούν σε 61.900 ώρες υπερωρίας 
και 144.200 ώρες προς συμπλήρωση της εβδομαδιαί¬ 
ας υποχρεωτικής) σε βάρος του ΚΑΕ 0512 με δαπά¬ 
νη μέχρι ποσού 990.510 €. Επιπλέον στο πρόγραμμα 
δασοπροστασίας προβλέπονται δαπάνες εκτός έδρας 
(οδοιπορικά, ημερήσιες αποζημιώσεις, διανυκτερεύσεις, 
χιλιομετρικές αποζημιώσεις) σε βάρος του ΚΑΕ 0711 
μέχρι ποσού 2.016.000 €, καθώς και δαπάνες για προ¬ 
μήθεια καυσίμων σε βάρος του ΚΑΕ 1511 μέχρι ποσού 
442.500 €. Κατά συνέπεια, το προβλεπόμενο κόστος 
του προγράμματος δασοπροστασίας για το έτος 2015 
ανέρχεται στο συνολικό ποσό των 4.518.890 €. 

5. Η υπερωριακή εργασία θα παρέχεται στις έδρες 
και στις περιοχές ευθύνης των ανωτέρω δασικών υπη¬ 
ρεσιών, όλες τις ημέρες της εβδομάδος σύμφωνα με 
συγκεκριμένες οδηγίες υλοποίησης του εν λόγω προ¬ 
γράμματος που θα εκδοθούν από την Γ ενική Διεύθυνση 
Ανάπτυξης και Προστασίας Δασών και Αγροπεριβάλλο- 
ντος και τα σχετικά προγράμματα των αποκεντρωμένων 
δασικών υπηρεσιών. 

Οι ώρες της υπερωριακής απασχόλησης κατά μήνα 
και υπάλληλο, για την προαναφερόμενη περίοδο δεν 
μπορούν να υπερβούν τα όρια που τίθενται με το άρθρο 
20 του Ν. 4024/2011 (Α' 226) «Συνταξιοδοτικές ρυθμίσεις, 
ενιαίο μισθολόγιο - βαθμολόγιο, εργασιακή εφεδρεία 
και άλλες διατάξεις εφαρμογής του μεσοπρόθεσμου 
πλαισίου δημοσιονομικής στρατηγικής 2012-2015», όπως 
τροποποιήθηκε και πλέον ισχύει. 

Το σύνολο των υπαλλήλων που θα απασχοληθούν 
υπερωριακά και κατά τις Κυριακές, νύχτες, και εξαιρέ¬ 
σιμες ημέρες, δεν υπερβαίνει τους 3.600 υπαλλήλους. 

Υπεύθυνοι για την παρακολούθηση και τον έλεγχο της 
πραγματικής παροχής της υπερωριακής απασχόλησης 
ορίζονται οι εκάστοτε προϊστάμενοι της οργανικής μο¬ 
νάδας που προαναφέραμε, οι οποίοι: 

α. Θα συντάξουν πίνακα υπαλλήλων οι οποίοι θα συ¬ 
γκροτούν κάθε μήνα τα συνεργεία επιφυλακής και τα 
εποχούμενα περίπολο, σύμφωνα με αναλυτική εγκύκλιο 

οδηγιών εφαρμογής της Γενικής Διεύθυνσης Ανάπτυξης και Προστασίας Δασών και Αγροπεριβάλλοντος, που θα 
εκδοθεί σε εφαρμογή της παρούσας. 

β. Θα τροποποιούν τον πίνακα υπαλλήλων, στις περιπτώσεις που επιβάλλεται η προσθήκη ή αντικατάστασή 
τους σε αυτόν, ανάλογα με τις υπηρεσιακές ανάγκες και τη φύση του επιτελούμενου έργου ή συνεπεία μεταθέ¬ 
σεων, ασθένειας, κ,λπ. 

Σύμφωνα με το άρθρο 20 παρ. 1 του Ν. 4024/2011 (ΦΕΚ Α' 226) όπως έχει τροποποιηθεί και ισχύει, οι Προϊστάμε¬ 
νοι οργανικών μονάδων επιπέδου Γ ενικής Διεύθυνσης δεν δικαιούνται υπερωρίες, δύναται όμως να συμμετέχουν 
στη συγκρότηση των συνεργείων περιπόλων, με αποζημίωση εκτός έδρας. 

Η δαπάνη που θα προκληθεί από τη δραστηριότητα αυτή θα βαρύνει τις πιστώσεις του Τακτικού Προϋπολο¬ 
γισμού οικονομικού έτους 2015 του Υπ. Παραγωγικής Ανασυγκρότησης, Περιβάλλοντος και Ενέργειας Ε.Φ 31/130, 
ΚΑΕ 5242, «Δαπάνες Δασοπροστασίας υπό κατανομή», οι οποίες και θα μεταφερθούν αντίστοιχα στον προϋπο¬ 
λογισμό εξόδων των Αποκεντρωμένων Διοικήσεων Φ.073, Κ.Α.Ε 0511, 0512, 0711 και 1511. Τα συνεργεία υπερωριακής 
απασχόλησης θα συσταθούν μετά τη μεταφορά των σχετικών πιστώσεων στους ανωτέρω κωδικούς των οικείων 
Δασικών Υπηρεσιών των Απ. Διοικήσεων. 

Ο ακόλουθος πίνακας κατανομής των διατιθέμενων πιστώσεων στις Αποκεντρωμένες Διοικήσεις για την υλο¬ 
ποίηση των ανωτέρω, αποτελεί αναπόσπαστο μέρος αυτής της απόφασης. 

Πίνακας κατανομής διατιθέμενων πιστώσεων ανά Αποκεντρωμένη Διοίκηση για την υλοποίηση του προγράμ¬ 
ματος Δασοπροστασίας έτους 2015. 


α/α 

ΑΠΟΚΕΝΤΡΩΜΕΝΕΣ 

ΔΙΟΙΚΗΣΕΙΣ 

ΚΟΣΤΟΣ 
ΥΠΕΡΩΡΙΑΚΗΣ 
ΑΠΑΣΧΟΛΗΣΗΣ 
ΣΥΝΕΡΓΕΙΩΝ 
ΕΠΙΦΥΛΑΚΗΣ ΚΑΙ 
ΠΕΡΙΠΟΛΩΝ 
(Απογευματινές) 
0511 

ΚΟΣΤΟΣ 
ΥΠΕΡΩΡΙΑΚΗΣ 
ΑΠΑΣΧΟΛΗΣΗΣ 
ΣΥΝΕΡΓΕΙΩΝ 
ΕΠΙΦΥΛΑΚΗΣ ΚΑΙ 
ΠΕΡΙΠΟΛΩΝ 
(Κυριακές και 
εξαιρέσιμες) 0512 

ΔΑΠΑΝΕΣ 
ΕΚΤΟΣ 
ΕΔΡΑΣ 0711 

ΔΑΠΑΝΕΣ ΓΙΑ 
ΚΑΥΣΙΜΑ 1511 

ΣΥΝΟΛΟ 

1 

Μακεδονίας - Θράκης 

293.237 

257.212 

504.260 

115.527 

1.170.237 

2 

Ηπείρου - 
Δυτ. Μακεδονίας 

101.766 

103.545 

207.970 

45.852 

459.134 

3 

Θεσσαλίας - Στερεός 
Ελλάδας 

253.222 

225.708 

443.747 

101.212 

1.023.889 

4 

Δυτ. Ελλάδας - 
Πελ/σου - Ιονίων 

222.079 

222.326 

452.448 

98.595 

995.448 

5 

Αττικής 

104.672 

73.958 

152.777 

34.037 

365.444 

6 

Αιγαίου 

47.964 

52.652 

141.906 

23.163 

265.685 

7 

Κρήτης 

46.940 

55.109 

112.891 

24.113 

239.054 


ΣΥΝΟΛΟ 

1.069.880 

990.510 

2.016.000 

442.500 

4.518.890 


Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 17 Απριλίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΙΩΑΝΝΗΣ ΤΣΙΡΩΝΗΣ 
-♦- 

Αριθμ. 124501/2047 (2) 

Καθιέρωση υπερωριακής κ.λπ. εργασίας για την εξυπηρέτηση του Συντονιστικού Κέντρου Δασοπροστασίας της 
Γ ενικής Δ/νσης Ανάπτυξης και Προστασίας Δασών και Αγροπεριβάλλοντος (ΣΚΔ - 1591) και του Ενιαίου Συ¬ 
ντονιστικού Κέντρου Επιχειρήσεων (Ε.Σ.Κ.Ε.). 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 

ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις του άρθρου 90 του «Κώδικα νομοθεσίας για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του Π.δ. 63/2005 (ΦΕΚ Α' 98), όπως ισχύει. 

2. Το Π.δ. 24/2015 (Α' 20) «Σύσταση και μετονομασία υπουργείων, μεταφορά της Γ ενικής Γ ραμματείας Κοινωνικών 
Ασφαλίσεων» σε συνδυασμό με το Π.δ. 189/2009 (Α' 221) «Καθορισμός και ανακατανομή των αρμοδιοτήτων των 
Υπουργείων», όπως αυτό τροποποιήθηκε και ισχύει. 

3. Τις διατάξεις του Π.δ. 25/2015 (Α' 21) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

4. Την υπ’ αριθμ. Υ5/27.01.2015 (Β' 204) απόφαση του 
Πρωθυπουργού «Σύσταση θέσεων Αναπληρωτών Υπουρ¬ 
γών και Υφυπουργών». 

5. Την υπ’ αριθμ. Υ112/03.03.2015 (Β' 311) απόφαση του 
Πρωθυπουργού «Καθορισμός αρμοδιοτήτων του Ανα¬ 
πληρωτή Υπουργού Παραγωγικής Ανασυγκρότησης, 
Περιβάλλοντος και Ενέργειας Ιωάννη Τσιρώνη». 

6. Τις διατάξεις του άρθρου 20 του Ν. 4024/2011 (Α' 226) 
«Συνταξιοδοτικές ρυθμίσεις, ενιαίο μισθολόγιο - βαθμο¬ 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015», όπως τροποποιήθηκε και ισχύει. 

7. Τις διατάξεις του άρθρου 16 του Ν. 3205/2003 
(Α' 297) «Μισθολογικές ρυθμίσεις λειτουργών και υπαλ¬ 
λήλων του δημοσίου, Ν.Π.Δ.Δ. και Ο.Τ.Α., μονίμων στε¬ 
λεχών των Ενόπλων Δυνάμεων και αντίστοιχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις», όπως τροπο¬ 
ποιήθηκε και ισχύει. 

8. Τις διατάξεις του άρθρου 280 του Ν. 3852/2010 
(Α' 87) «Νέα Αρχιτεκτονική της αυτοδιοίκησης και απο¬ 
κεντρωμένης Διοίκησης - Πρόγραμμα Καλλικράτης», 
όπως τροποποιήθηκε και ισχύει. 

9. Τις διατάξεις του Ν. 998/1979, (Α' 289) «Περί προστα¬ 
σίας των δασών και των δασικών εν γένει εκτάσεων της 
Χώρας», όπως τροποποιήθηκαν και ισχύουν, σε συνδυα¬ 
σμό με τις διατάξεις του Π.δ. 575/1980 «Περί κηρύξεως 
ιδιαιτέρως ευαίσθητων εις πυρκαγιάς περιοχών δασών 
και δασικών εκτάσεων ως επικινδύνων». 

10. Τις διατάξεις του Ν. 1845/1989 (Α' 102) «Ανάπτυξη και 
αξιοποίηση της αγροτικής έρευνας και τεχνολογίας - Δα¬ 
σοπροστασία και άλλες διατάξεις», όπως τροποποιή¬ 
θηκε και ισχύει. 

11. Τις διατάξεις του Ν. 3938/2011 (Α' 61), άρθρο 21 
«Ενσωμάτωση της Ελληνικής Αγροφυλακής στη Δασική 
Υπηρεσία». 

12. Τις διατάξεις του άρθρου 41 του Ν. 3979/2011 
(Α' 138) «Για την ηλεκτρονική διακυβέρνηση και λοιπές 
διατάξεις». 

13. Την υπ’ αριθμ. πρ. οικ. 2/78400/0022/14.11.2011 εγκύ¬ 
κλιο του Υπουργείου Οικονομικών «Παροχή οδηγιών 
για την εφαρμογή των διατάξεων του Δεύτερου Κεφα¬ 
λαίου του Ν. 4024/2011 (ΦΕΚ Α' 226) «Συνταξιοδοτικές 
ρυθμίσεις, ενιαίο μισθολόγιο - βαθμολόγιο, εργασιακή 
εφεδρεία και άλλες διατάξεις εφαρμογής του μεσοπρό¬ 
θεσμου πλαισίου δημοσιονομικής στρατηγικής». 

14. Τη διάταξη της παραγράφου 3, στοιχείο δ του άρ¬ 
θρου 1 της με αρ. πρωτ. ΔΙΑΔΠ/Γ2γ/οικ/1692/27.06.2006 
(Β' 769) απόφασης του Υπουργού Διοικητικής Μεταρ¬ 
ρύθμισης και Ηλεκτρονικής Διακυβέρνησης «Καθιέρω¬ 
ση ωρών προσέλευσης και αποχώρησης των υπαλ¬ 
λήλων των δημοσίων υπηρεσιών και των Ν.Π.Δ.Δ.», 
όπως η ως άνω διάταξη προστέθηκε με την αρ. ΔΙ- 
ΑΔΠ/Φ.Β.10/1492/11.02.2013 (Β' 388) τροποποιητική υπουρ¬ 
γική απόφαση. 

15. Το υπ’ αριθμ. 2/88864/0022/18-1-2013 έγγραφο του 
Γ.Λ.Κ. το οποίο εκδόθηκε σε απάντηση του υπ’ αριθμ. 
178589/4847/6-12-2012 δικού μας εγγράφου. 

16. Τα Π.δ. 135/2010 (Α' 228), 136/2010 (Α' 229), 138/2010 
(Α' 231), 139/2010 (Α' 232), 141/2010 (Α' 234), 142/2010 (Α' 235), 


143/2010 (Α' 236) περί «Οργανισμών Αποκεντρωμένων 
Διοικήσεων», όπως τροποποιήθηκαν και ισχύουν. 

17. Την υπ’ αριθμ. 77822/4740/23.06.1995 (Β' 597) υπουρ¬ 
γική απόφαση για τον καθορισμό της έδρας, του ωρα¬ 
ρίου λειτουργίας, των αρμοδιοτήτων, της διάρθρωσης, 
του εξοπλισμού και της στελέχωσης του Συντονιστι¬ 
κού Κέντρου Δασοπροστασίας, όπως τροποποιήθηκε 
και πλέον ισχύει σύμφωνα με την υπ’ αριθμ. 90276/ 
1395/21.04.2008 (Β' 815) απόφαση και την υπ’ αριθμ. 
132304/2731/16.06.2013 (Β' 1544) απόφαση. 

18. Την υπ’ αριθμ. 12030/Φ.109/10.05.1999 (Β' 713) υπουρ¬ 
γική απόφαση «για τη ρύθμιση θεμάτων συνεργασίας 
του Πυροσβεστικού Σώματος με τις ένοπλες δυνάμεις, 
την Ελληνική Αστυνομία, τη δασική Υπηρεσία, τους 
Ο.Τ.Α., τις υγειονομικές Υπηρεσίες και άλλους φορείς 
και πρόσωπα που παρέχουν τις υπηρεσίες τους για 
την πρόληψη και καταστολή των δασικών πυρκαγιών», 
όπως ισχύει. 

19. Την υπ’ αριθμ. 34542 Φ.109.1/16.01.1996 (Β' 37) από¬ 
φαση του Αρχηγού Π.Σ. «Κανονισμός οργάνωσης και 
λειτουργίας του 199 Συντονιστικού Επιχειρησιακού Κέ¬ 
ντρου Υπηρεσιών του ΠΣ», όπως συμπληρώθηκε με την 
υπ’ αριθμ. 20367 Φ.109.1/30.04.2007 (Β' 695) απόφαση 
και ισχύει. 

20. Τις διατάξεις των άρθρων 66 και 68 του Ν. 4249/1914 
(Α' 73) «Αναδιοργάνωση της Ελληνικής Αστυνομίας, του 
Πυροσβεστικού Σώματος και της Γ ενικής Γ ραμματείας 
Πολιτικής Προστασίας, αναβάθμιση των υπηρεσιών του 
Υπουργείου Δημόσιας Τάξης και Προστασίας του Πολίτη 
και ρύθμιση λοιπών θεμάτων αρμοδιότητας Υπουργείου 
Δημόσιας Τάξης και Προστασίας του Πολίτη και άλλες 
διατάξεις». 

21. Τις ανάγκες της Γενικής Δ/νσης Ανάπτυξης και 
Προστασίας Δασών και Αγροπεριβάλλοντος για τη στε- 
λέχωση του Συντονιστικού Κέντρου Δασοπροστασίας 
(ΣΚΔ -1591), που λειτουργεί με ευθύνη της Δ/νσης Προ¬ 
στασίας Δασών και Αγροπεριβάλλοντος και του Ενιαίου 
Συντονιστικού Κέντρου Επιχειρήσεων (Ε.Σ.Κ.Ε.). 

22. Το γεγονός ότι με την απόφαση αυτή προκύπτει 
επιβάρυνση του Τακτικού Προϋπολογισμού Εξόδων του 
Ε.Φ. 31/130 έτους 2015 κατά 51.000 €, αποφασίζουμε: 

1. Καθιερώνουμε την υπερωριακή εργασία κατά τις 
απογευματινές ώρες των εργασίμων ημερών, τις Κυ¬ 
ριακές και εξαιρέσιμες ημέρες, πέραν των ορίων της 
υποχρεωτικής απασχόλησης, για την κάλυψη επειγου- 
σών αναγκών του προγράμματος Δασοπροστασίας τρέ¬ 
χοντος έτους και την υποστήριξη της λειτουργίας του 
Συντονιστικού Κέντρου Δασοπροστασίας (ΣΚΔ - 1591) 
που λειτουργεί στη Δ/νση Προστασίας Δασών και Αγρο- 
περιβάλλοντος και του Ενιαίου Συντονιστικού Κέντρου 
Επιχειρήσεων (Ε.Σ.Κ.Ε.). 

2. Ορίζουμε τις ώρες υπερωριακής απασχόλησης, κατά 
το χρονικό διάστημα: 

- από 04/05/2015 έως 31/10/2015, σε 1.560 ώρες, από τις 
οποίες, 1.040 ώρες για απογευματινή εργασία και 520 
ώρες για εργασία κατά τις Κυριακές και εξαιρέσιμες 
ημέρες, όσον αφορά το Ενιαίο Συντονιστικό Κέντρο 
Επιχειρήσεων (Ε.Σ.Κ.Ε.), και 

- από 28/04/2015 έως 31/12/2015, σε 3.240 ώρες, από τις 
οποίες, 2.160 ώρες για απογευματινή εργασία και 1.080 
ώρες για εργασία κατά τις Κυριακές και εξαιρέσιμες 
ημέρες όσον αφορά το Συντονιστικό Κέντρο Δασοπρο¬ 
στασίας (ΣΚΔ -1591), 

- από 28/04/2015 έως 31/12/2015, σε 720 ώρες, από 
τις οποίες, 480 ώρες για απογευματινή εργασία και 
240 ώρες για τη μη προγραμματισμένη επιφυλακή των 
αρμόδιων Προϊσταμένων της Γενικής Δ/νσης Ανάπτυ¬ 
ξης και Προστασίας Δασών και Αγροπεριβάλλοντος 
για το συντονισμό των Δασικών Υπηρεσιών (Κεντρικής 
και Περιφερειακών) και τον έλεγχο του προγράμματος. 

Ειδικότερα, η δαπάνη που προκαλείται σε βάρος των 
πιστώσεων του Τακτικού προϋπολογισμού Ε.Φ. 31/130 
για τους υπαλλήλους της Γενικής Δ/νσης Ανάπτυξης 
και Προστασίας Δασών και Αγροπεριβάλλοντος που θα 
απασχοληθούν υπερωριακά για την εξυπηρέτηση των 
αναγκών του προγράμματος Δασοπροστασίας έτους 
2015 και την υποστήριξη των προαναφερθέντων Επι¬ 
χειρησιακών Κέντρων σύμφωνα με τις διατάξεις του 
Ν. 1845/1989, του Ν. 998/1979, του Ν. 2612/1998 και των 
άρθρων 1 και 3 του Π.δ. 242/1993 (ΦΕΚ Α' 107), είναι η 
εξής: σύνολο ωρών υπερωριακής εργασίας μέχρι 5.520 
και συνολικό κόστος 42.320 €, από τις οποίες 3.680 ώρες 
απογευματινής εργασίας με δαπάνη μέχρι ποσού 25.760 € 
σε βάρος του Κ.Α.Ε 0511 και 1.840 ώρες εργασίας κατά 
τις Κυριακές και εξαιρέσιμες ημέρες με δαπάνη μέχρι 
ποσού 16.560 € σε βάρος του Κ.Α.Ε 0512. 

Η υπερωριακή εργασία θα παρέχεται στις έδρες 
των ανωτέρω Συντονιστικών Επιχειρησιακών Κέντρων, 
σύμφωνα με πρόγραμμα που θα καταρτίσει η Γενική 
Δ/νση Ανάπτυξης και Προστασίας Δασών και Αγροπε- 
ριβάλλοντος. 

Οι ώρες υπερωριακής απασχόλησης κατά μήνα και 
υπάλληλο για τις προαναφερόμενες περιόδους δεν μπο¬ 
ρούν να υπερβούν τα όρια που τίθενται με το άρθρο 20 
«Υπερωριακή Εργασία», του Ν. 4024 (Α' 152) «Συνταξιοδο- 
τικές ρυθμίσεις, ενιαίο μισθολόγιο, εργασιακή εφεδρεία 
και άλλες διατάξεις εφαρμογής του μεσοπρόθεσμου 
πλαισίου δημοσιονομικής στρατηγικής 2012-2015» όπως 
τροποποιήθηκε και ισχύει, στο οποίο προβλέπεται ότι οι 
ώρες απογευματινής υπερωριακής εργασίας δεν μπορεί 
να υπερβαίνουν τις 20 ανά υπάλληλο μηνιαίως. 

3. Το σύνολο των υπαλλήλων που θα απασχοληθούν 
υπερωριακά τις εργάσιμες ημέρες καθώς και κατά τις 
Κυριακές και εξαιρέσιμες ημέρες, ανέρχεται μέχρι τους 
90 υπαλλήλους. Υπεύθυνος για την παρακολούθηση, τον 
έλεγχο της παρεχόμενης υπερωριακής απασχόλησης 
και την εύρυθμη λειτουργία και συνεργασία στα Κέντρα 
ορίζεται ο Προϊστάμενος του Τμήματος Δασοπροστα¬ 
σίας και Αγροτικής Ασφάλειας της Δ/νσης Προστασίας 
Δασών και Αγροπεριβάλλοντος ο οποίος τελεί σε μη 
προγραμματισμένη επιφυλακή, και απόντος αυτού ο 
νόμιμος αναπληρωτής του, παρέχοντας το σύνολο των 
προβλεπόμενων ωρών υπερωριακής απασχόλησης στη 
διάρκεια κάθε μήνα. 

Επιπλέον στο πρόγραμμα δασοπροστασίας προβλέ- 
πονται δαπάνες υλοποίησης ειδικών εντολών μετακι¬ 
νήσεων εκτός έδρας (ημερήσιες αποζημιώσεις και δι- 
ανυκτερεύσεις για την πραγματοποίηση εποχούμενων 
περιπόλων συνδρομής στις δασικές υπηρεσίες της Απο¬ 
κεντρωμένης Διοίκησης Αττικής) σε βάρος του ΚΑΕ 0711 
μέχρι ποσού 6.160 €, καθώς και δαπάνες για προμήθεια 
καυσίμων σε βάρος του ΚΑΕ 1511 μέχρι ποσού 2.520 €. 

Η σχετική δαπάνη θα καταβληθεί σε βάρος των πιστώ¬ 
σεων του Ε.Φ. 31/130 ΚΑΕ 5242 «Δαπάνες Δασοπροστα¬ 
σίας υπό κατανομή», οι οποίες θα μεταφερθούν ανάλογα 
στους Κ.Α.Ε 0511, 0512, 0711 και 1511 του ίδιου φορέα και 


είναι εντός των ορίων της εγκεκριμένης πίστωσης του 
οικείου προϋπολογισμού, οικονομικού έτους 2015. Τα 
συνεργεία υπερωριακής απασχόλησης θα συσταθούν 
μετά τη μεταφορά των σχετικών πιστώσεων στους ανω¬ 
τέρω κωδικούς. 

4. Ο Προϊστάμενος της Γ ενικής Δ/νσης Ανάπτυξης και 
Προστασίας Δασών και Αγροπεριβάλλοντος: 

α. Να εκδώσει απόφαση για τη συγκρότηση των 
συνεργείων υπερωριακής εργασίας και εποχούμενων 
περιπόλων και να ορίσει τους υπαλλήλους και τους 
προϊσταμένους που θα συμμετέχουν στο πρόγραμμα 
δασοπροστασίας τρέχοντος έτους. 

β. Να καθορίσει το Πρόγραμμα επιφυλακής των υπαλ¬ 
λήλων και των προϊσταμένων που θα απασχοληθούν υπε- 
ρωριακά για την εξυπηρέτηση των παραπάνω σκοπών. 

γ. Να τροποποιεί τον πίνακα των υπαλλήλων και των 
προϊσταμένων στις περιπτώσεις που επιβάλλεται η προ¬ 
σθήκη ή αντικατάσταση αυτών, συνεπεία μεταθέσεων, 
ασθένειας κ,λπ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΙΩΑΝΝΗΣ ΤΣΙΡΩΝΗΣ 
-♦- 

Αριθμ. 13099/1603 (3) 

Τροποποίηση - Κωδικοποίηση του Καταστατικού 
Σκοπού της ΔΗΚΕΠ του Δήμου Πύργου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις: 

Α) των άρθρων 254-269 του Ν. 3463/2006 (ΦΕΚ 114/τα 
Α'/8-6-2006) περί σύστασης δημοτικών επιχειρήσεων, 
Β) του Ν. 3852/2010 (ΦΕΚ 87/07.06.2010 τ. Α'): «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης», 

Γ) του άρθρου 11 παρ. 22, 23, 24 του Ν. 2503/1997, 

Δ) του Π.δ. 139/2010 (ΦΕΚ 232/Α/27-12-2010) «Οργανι¬ 
σμός της Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου», 

Ε) την υπ’ αριθμ. Γ.Γ. 15650/1253/2011 (ΦΕΚ 480/τ.Β'/ 

28- 03-2011) απόφαση Γεν. Γραμμ. Αποκ. Δ/σης Π.Δ.Ε.Ι. 
«περί μεταβίβασης αρμοδιοτήτων και εξουσιοδότησης 
υπογραφής των Προϊσταμένων των Υπηρεσιών...». 

2. Την 109/11 απόφαση του Δημοτικού Συμβουλίου, 
«περί συγχώνευσης των υφισταμένων Κοινωφελών επι¬ 
χειρήσεων α.«Δημοτική Κοινωφελής Επιχείρηση Πύργου» 
και β.«Δημοτική Κοινωφελής επιχείρηση Δήμου Ωλέ¬ 
νης» και σύστασης νέα Κοινωφελούς Επιχείρησης με 
την επωνυμία «Δημοτική Κοινωφελής Επιχείρηση Πύρ¬ 
γου» η οποία επικυρώθηκε με την αριθμ. 24738/1009/ 

29- 04-2011 απόφαση του Γ.Γ. της Αποκεντρωμένης Δι¬ 
οίκησης Πελοποννήσου, Δυτικής Ελλάδος και Ιονίου 
(Γενική Δ/νση Εσωτερικής Λειτουργίας, Διεύθυνση Δι¬ 
οίκησης, Τμήμα Διοικητικού - Οικονομικού Ν. Ηλείας) και 
δημοσιεύθηκε στο αριθμ. 1258/16 Ιουνίου 2011 ΦΕΚ [τ. Β']. 

3. Την 42/13 απόφαση του Δημοτικού Συμβουλίου Τρο¬ 
ποποίηση του καταστατικού σύστασης της Δημοτικής 

Κοινωφελούς Επιχείρησης Πύργου, η οποία επικυρώθηκε 
με την υπ' αριθμ. 28024/1091/21-3-2013 απόφαση του Γ.Γ. 
Αποκεντρωμένης Διοίκησης Δυτικής Ελλάδος και Ιονίου 
(Γενική Δ/νση Εσωτερικής Λειτουργίας, Διεύθυνση Διοί¬ 
κησης, Τμήμα Διοικητικού - Οικονομικού Ν. Ηλείας) και 
δημοσιεύθηκε στο αριθμ. 912/15 Απριλίου 2013 ΦΕΚ [τ. Β'], 

4. Το αριθμ. πρωτ. 5589/26.01.2015 έγγραφο του Τμή¬ 
ματος Διοικητικού - Οικονομικού Ν. Ηλείας, με το οποίο 
διαβιβάστηκε στην υπηρεσία μας για έλεγχο η αριθμ. 
429/2014 απόφαση του Δημοτικού Συμβουλίου του Δή¬ 
μου Πύργου, σχετικά με την τροποποίηση-κωδικοποίη- 
ση του σκοπού της παραπάνω επιχείρησης του Δήμου 
Πύργου, αποφασίζουμε: 

Εγκρίνουμε την υπ’ αριθμ. 429/2014 απόφαση του Δη¬ 
μοτικού Συμβουλίου του Δήμου Πύργου η οποία αφο¬ 
ρά στην τροποποίηση-κωδικοποίηση του καταστατικού 
σκοπού της επιχείρησης «Δημοτική Κοινωφελής Επιχεί¬ 
ρηση Πύργου», όπως αναλυτικά αναφέρεται παρακάτω: 

«ΣΚΟΠΟΣ: 

Α) Η κοινωνική προστασία και αλληλεγγύη στον οποίο 
περιλαμβάνεται, ιδίως: 

1. Η εφαρμογή πολιτικών ή η συμμετοχή σε δράσεις 
που αποσκοπούν στην υποστήριξη και κοινωνική φρο¬ 
ντίδα της βρεφικής και παιδικής ηλικίας και της τρίτης 
ηλικίας, με τη δημιουργία και λειτουργία δομών όπως 
παιδικών και βρεφονηπιακών σταθμών, βρεφοκομείων, 
ορφανοτροφείων, κέντρων ανοικτής προστασίας - πε¬ 
ρίθαλψης και ημερήσιας φροντίδας, ψυχαγωγίας και 
αναψυχής ηλικιωμένων, γηροκομείων κ.λπ. και η μελέτη 
και εφαρμογή σχετικών κοινωνικών προγραμμάτων. 

2. Η εφαρμογή πολιτικών ή η συμμετοχή σε δράσεις 
και προγράμματα, που στοχεύουν στη μέριμνα, υποστή¬ 
ριξη και φροντίδα ευπαθών κοινωνικών ομάδων με την 
παροχή υπηρεσιών υγείας και την προαγωγή ψυχικής 
υγείας, όπως δημιουργία ιατρείων, κέντρων αγωγής 
υγείας, υποστήριξης και αποκατάστασης ατόμων με 
αναπηρία, κέντρων ψυχικής υγείας, συμβουλευτικής στή¬ 
ριξης των θυμάτων ενδοοικογενειακής βίας και βίας 
κατά συνοικούντων προσώπων και κέντρων πρόληψης 
κατά εξαρτησιογόνων ουσιών. 

3. Η δημιουργία τράπεζας τροφίμων, η μέριμνα για τη 
στήριξη αστέγων και γενικότερα οικονομικά αδύνατων 
δημοτών, με την παροχή χρηματικών βοηθημάτων, ειδών 
διαβίωσης και περίθαλψης σε κατοίκους που αντιμετω¬ 
πίζουν σοβαρά προβλήματα διαβίωσης. 

4. Η σχεδίαση, η οργάνωση, ο συντονισμός και η 
εφαρμογή προγραμμάτων και πρωτοβουλιών για την 
πρόληψη της παραβατικότητας. 

5. Ο σχεδιασμός και εφαρμογή προγραμμάτων ή συμ¬ 
μετοχή σε προγράμματα και δράσεις για την ένταξη 
αθίγγανων, παλιννοστούντων ομογενών, μεταναστών 
και προσφύγων ή άλλων μειονεκτούντων ομάδων πλη¬ 
θυσμού, στην κοινωνική, οικονομική και πολιτιστική ζωή 
της τοπικής κοινωνίας. 

6. Η υλοποίηση δράσεων αιμοδοσίας και γενικότερα η 
προώθηση και ανάπτυξη του εθελοντισμού και της κοι¬ 
νωνικής αλληλεγγύης με τη δημιουργία τοπικών δικτύων 
κοινωνικής αλληλεγγύης, εθελοντικών οργανώσεων και 
ομάδων εθελοντών που θα δραστηριοποιούνται για την 
επίτευξη των στόχων και την υποβοήθηση του έργου 
της κοινωνικής προστασίας και αλληλεγγύης. 

7. Η εκπόνηση και εφαρμογή προγραμμάτων και πολι¬ 
τικών προώθησης της απασχόλησης για την ανάπτυξη 
της περιοχής του Δήμου. 

Β) Η παιδεία - πολιτισμός και αθλητισμός, στον οποίο 
περιλαμβάνεται ιδίως: 


1. Η εφαρμογή πολιτικών και η διαχείριση δομών (κέ¬ 
ντρα, πάρκα κλπ.) παροχής υπηρεσιών εναλλακτικών 
μεθόδων εκπαίδευσης ή αναψυχής, εργαστηρίων καλ¬ 
λιτεχνικών δραστηριοτήτων, κινηματογράφων, θεάτρων, 
σχολών καλών τεχνών κ.λπ. 

2. Η εφαρμογή πολιτικών για την ανάδειξη και προστα¬ 
σία του τοπικού πολιτισμού ή την προβολή των πολιτι¬ 
στικών αγαθών και των σύγχρονων πολιτιστικών έργων 
που παράγονται σε τοπικό επίπεδο, μέσω διαχείρισης 
καλλιτεχνικών εκδηλώσεων, μουσείων, εκθέσεων, πολι¬ 
τιστικών μνημείων ή χώρων, αρχαιολογικών ή ιστορικών 
χώρων κ.λπ. 

3. Η εφαρμογή πολιτικών και η διαχείριση δομών 
για την προώθηση του αθλητικού πνεύματος και του 
αθλητικού ιδεώδους, μέσω της οργάνωσης αθλητικών 
εκδηλώσεων, την υλοποίηση προγραμμάτων μαζικού 
αθλητισμού και την λειτουργία κάθε είδους αθλητικών 
εγκαταστάσεων, δημοτικών γυμναστηρίων, αθλητικών 
κέντρων και λοιπών δημοτικών χώρων άθλησης. 

4. Η υλοποίηση δράσεων κάθε είδους για την ανάπτυ¬ 
ξη του πολιτισμού, την εφαρμογή πολιτικών προώθησης 
πολιτιστικών ανταλλαγών σε εθνικό ή ευρωπαϊκό ή δι¬ 
εθνές επίπεδο, την διαφύλαξη -προβολή - προώθηση 
λοιπών πολιτισμικών στοιχείων. 

Γ) Το περιβάλλον, στον οποίο περιλαμβάνεται, ιδίως: 

1. Η εκπόνηση τοπικών προγραμμάτων για την προ¬ 
στασία και αναβάθμιση του φυσικού, αρχιτεκτονικού και 
πολιτιστικού περιβάλλοντος, στο πλαίσιο των εθνικών 
και ευρωπαϊκών πολιτικών. 

2. Η προστασία και διαχείριση των υδάτινων πόρων, 
η προστασία του εδάφους και των εσωτερικών υδάτων 
από την αλιεία (λιμνοθάλασσες, λίμνες, ιχθυοτροφεία, 
ποταμοί) και η καταπολέμηση της ρύπανσης στην πε- 
ριφέρειά τους. 

3. Η ίδρυση και λειτουργία εργαστηρίων. 

4. Η παροχή συνδρομής στην αρμόδια πυροσβεστική 
υπηρεσία, με κάθε πρόσφορο μέσο που διαθέτουν, για 
την αντιμετώπιση πυρκαγιών, ιδίως σε περιοχές που 
έχουν δασικό χαρακτήρα. 

5. Η ίδρυση και λειτουργία σφαγείων. 

Δ) Η οργάνωση δημοτικής συγκοινωνίας. 

Ε) Η εκπόνηση και εφαρμογή προγραμμάτων έρευνας 
και τεχνολογίας για την ανάπτυξη της περιοχής του 
Δήμου Πύργου. 

ΣΤ) Σύμφωνα με το άρθρο 254 παρ. 2 του Ν. 3463/2006, 
η επιδίωξη περισσότερων σκοπών από τους ανωτέρω, 
οι οποίοι είναι μεταξύ τους συναφείς και σε κάθε περί¬ 
πτωση δεν έχουν εμπορικό ή βιομηχανικό χαρακτήρα». 

Κατά τα λοιπά ισχύουν οι αριθμ. 24738/1009/29-04-2011 
και 28024/1091/21-3-2013 αποφάσεις του Γ.Γ. Αποκεντρω¬ 
μένης Διοίκησης Δυτικής Ελλάδος και Ιονίου. 

Από την δημοσίευση της παρούσας απόφασης στο 
οικείο ΦΕΚ δεν προκαλείται δαπάνη στον κρατικό 
προϋπολογισμό, ούτε στον προϋπολογισμό του Δήμου 
Πύργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 17 Απριλίου 2015 

Με εντολή Γ ενικού Γ ραμματέα 
Αποκεντρωμένης Διοίκησης 
Η Γ ενική Διευθύντρια 
Αποκεντρωμένης Διοίκησης 
ΓΕΩΡΓΙΑ ΠΑΤΑΚΙΑΡΑ 

Αριθμ. 19442/2988 (4) 

Καθιέρωση ωραρίου λειτουργίας του Τεχνικού Εξοπλι¬ 
σμού της Διεύθυνσης Τεχνικών'Εργων της Π.Ε. Λευ¬ 
κάδας σε 24ωρη βάση, κατά τις εργάσιμες, Κυρια¬ 
κές και εξαιρέσιμες ημέρες του έτους. 

Ο ΑΝΤΙΠΕΡΙΦΕΡΕΙΑΡΧΗΣ ΛΕΥΚΑΔΑΣ 

Έχοντας υπόψη: 

1. Τις διατάξεις του Ν. 3852/2010 (ΦΕΚ 87 Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Το Π.δ. 147/2010 «Οργανισμός της Περιφέρειας Ιονίων 
Νήσων» (ΦΕΚ 240/Α727-12-2010). 

3. Τις διατάξεις της παρ. 6 του άρθρου 6 του Ν. 3146/ 
2003 (ΦΕΚ 125/Α'/2003) «Οργάνωση και άσκηση του 
εκλογικού δικαιώματος των ετεροδημοτών και άλλες 
διατάξεις». 

4. Τις διατάξεις του άρθρου 6 του Ν. 3833/2010 « Περί 
Προστασίας της Εθνικής Οικονομίας - Επείγοντα μέτρα 
για την αντιμετώπιση της δημοσιονομικής κρίσης», όπως 
αντικαταστάθηκε με τις διατάξεις του άρθρου 38 παρ. 
1 του Ν. 3986/2011 (ΦΕΚ 152/Α701 -07-2011) «Επείγοντα 
Μέτρα Εφαρμογής Μεσοπρόθεσμου Πλαισίου Δημοσι¬ 
ονομικής Στρατηγικής 2012-2015». 

5. Τις διατάξεις του άρθρου 20 του Ν. 4024/2011 (ΦΕΚ 
226/Α72011)« Συνταξιοδοτικές ρυθμίσεις, ενιαίο μισθολό- 
γιο-βαθμολόγιο. Εργασιακή εφεδρεία και άλλες διατά¬ 
ξεις εφαρμογής του μεσοπρόθεσμου πλαισίου δημοσιο¬ 
νομικής στρατηγικής 2012-2015», όπως τροποποιήθηκαν 
με τις διατάξεις της παραγράφου 1 του άρθρου 176 του 
Ν. 4261/2014 (ΦΕΚ 107/Α'). 

6. Την υπ’ αριθμ. οικ. 2/78400/0022/14-11-2011 εγκύκλιος 
του Γενικού Λογιστηρίου του Κράτους «παροχή οδηγιών 
για την εφαρμογή των διατάξεων του Δευτέρου Κεφα¬ 
λαίου του Ν. 4024/2011. 

7. Την υπ’ αριθμ. οικ. 2/41768/0022/20-05-2014 εγκύκλιος 
του Γενικού Λογιστηρίου του Κράτους «Κοινοποίηση 
διατάξεων περί τροποποίησης της παρ. 1 του άρθρου 20 
του Ν. 4024/2011 σχετικά με την υπερωριακή εργασία». 

8. Την υπ’ αριθμ. οικ. 89421/34442/10-09-2014, (ΦΕΚ 
2614/Β701-10-2014) απόφαση του Περιφερειάρχη Ιόνιων 
Νήσων, «περί ανάθεσης άσκησης αρμοδιοτήτων στους 
εκλεγμένους Αντιπεριφερειάρχες και στους Αντιπεριφε- 
ρειάρχες που ορίστηκαν από τον Περιφερειάρχη Ιόνιων 
Νήσων». 

9. Το υπ’ αριθμ. οικ. 104717/16436/23-10-2014 έγγραφο 
της Δ/νσης Τεχνικών'Εργων της Περιφερειακής Ενό¬ 
τητας Λευκάδας της Περιφέρειας Ιόνιων Νήσων, με 
το οποίο αιτείται την έκδοση απόφασης καθιέρωσης 
εργασίας κατά τις απογευματινές ώρες, Κυριακές και 
εξαιρέσιμες ημέρες - νυχτερινές ώρες καθ’ υπέρβαση 
της υποχρεωτικής εβδομαδιαίας εργασίας κατά το έτος 
2015 για το απασχολούμενο προσωπικό. 


10. Την ανάγκη καθιέρωσης του ωραρίου λειτουργίας 
των υπηρεσιών Τεχνικού Εξοπλισμού της Διεύθυνσης 
Τεχνικών'Εργων σε 24ωρη βάση κατά τις εργάσιμες, 
Κυριακές και εξαιρέσιμες ημέρες του έτους για την 
αντιμετώπιση έκτακτων αναγκών. 

11. Την ανάγκη υπερωριακής εργασίας κατά τις απο¬ 
γευματινές και νυχτερινές ώρες, τις Κυριακές εξαιρέσι¬ 
μες και εργάσιμες ημέρες του έτους, του προσωπικού 
της Διεύθυνσης Τεχνικών'Εργων που απασχολείται στον 
Τεχνικό Εξοπλισμό, για την αντιμετώπιση των πάσης (ρύ¬ 
σεως απρόβλεπτων, εξαιρετικών και εν γένει έκτακτων 
ή επειγουσών αναγκών. 

12. Το γεγονός ότι έχει προβλεφθεί η απαιτούμενη 
πίστωση ύψους 1.600,00 ευρώ του ειδικού φορέα 0273 
του προϋπολογισμού οικονομικού έτους 2015 της Περι¬ 
φερειακής Ενότητας Λευκάδας της Περιφέρειας Ιόνιων 
Νήσων, αποφασίζουμε: 

α) την ανάγκη καθιέρωσης του ωραρίου λειτουργίας 
των υπηρεσιών Τεχνικού Εξοπλισμού της Δ/νσης Τε¬ 
χνικών Έργων της Περιφερειακής Ενότητας Λευκάδας, 
της Περιφέρειας Ιόνιων Νήσων, σε 24ωρη βάση κατά τις 
εργάσιμες ημέρες - εξαιρέσιμες και Κυριακές, για την 
αντιμετώπιση των πάσης φύσεως απρόβλεπτων, εξαι¬ 
ρετικών και εν γένει έκτακτων ή επειγουσών αναγκών. 

β) εγκρίνουμε την καθιέρωση εργασίας κατά τις 
απογευματινές ώρες, Κυριακές και εξαιρέσιμες ημέρες 
και νυχτερινές ώρες καθ’ υπέρβαση της υποχρεωτικής 
εβδομαδιαίας εργασίας συνολικά 432 ωρών για το χρο¬ 
νικό διάστημα έως και 31-12-2015, αναλυτικά ως εξής: 

• 240 ώρες συνολικά για υπερωριακή εργασία μέχρι 
την 22η ώρα, 

• 192 ώρες για εργασία κατά τις νυχτερινές ώρες, 
Κυριακές και εξαιρέσιμες πέραν της υποχρεωτικής για 
το προσωπικό της Δ/νσης Τεχνικών'Εργων της Περι¬ 
φερειακής Ενότητας Λευκάδας της Περιφέρειας Ιόνιων 
Νήσων, που ασχολείται με τον Τεχνικό Εξοπλισμό, για 
την αντιμετώπιση έκτακτων αναγκών. 

Η δαπάνη που θα προκληθεί από την παρούσα απόφα¬ 
ση ανέρχεται σε 1.600,00 ευρώ, θα βαρύνει τις πιστώσεις 
του Φορέα 0273 ΚΑΕ 0511 (800,00 ευρώ) και ΚΑΕ 0512 
(800,00 ευρώ) του εγκεκριμένου προϋπολογισμού της 
Περιφερειακής Ενότητας Λευκάδας της Περιφέρειας Ιό¬ 
νιων Νήσων και έχει προβλεφθεί η απαραίτητη πίστωση. 

Η μηνιαία κατανομή των συνολικά 432 ωρών, θα γίνει 
με νεώτερη απόφασή μας. 

Η βεβαίωση της παρασχεθείσης εργασίας θα γίνει 
από τον Αναπληρωτή Διευθυντή Τεχνικών'Εργων της 
Περιφερειακής Ενότητας Λευκάδας της Περιφέρειας 
Ιόνιων Νήσων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 27 Μαρτίου 2015 

Ο Αντιπεριφερειάρχης 
ΘΕΟΔΩΡΟΣ ΧΑΛΙΚΙΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 6 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8 , τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.βί.9Γ - β-πιαΜ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 









































































